בין הדוניזם לסגפנות
דף למנחה

דף הלימוד סוקר גישות שונות בעולם ההגות היהודי ביחס לצורכי הגוף, בעיקר אוכל ושתייה. דרך העיון במקורות נבחן מוטיבים של קדושה וחולין באוכל, נעמוד על מקומו של הקב"ה בנושא, ועל הצורך בשליטת האדם בתאוותיו.
בחברה בת ימינו הגוף הפך למקודש - הקפדה על מאכלים בריאים, על התעמלות, על קוסמטיקה ואף אופנת הניתוחים הפלסטיים. נבדוק כיצד משתלבים המקורות בחיינו. 

רציונל :
מטרת הלימוד לחשוף גישות היסטוריות יהודיות ביחס לגוף ולנפש, ולבדוק כיצד הן פוגשות אותנו היום. הלימוד מציג עמדות סגפניות קיצוניות כמו זו של הרמב"ם, סוגיות בגמרא, ועד עמדות מודרניות של רבי נחמן מברסלב והרב קוק. הקריאה מחייבת אותנו לשאול היכן אנו ממוקמים בציר הנאת הגוף וסגפנות? האם בקצה של הרמב"ם הפוסל כל צורך פיזי, או בקצה של רבי נחמן מברסלב שמכיר קדושה בכל תאווה גופנית?